**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS 2025–2027 METŲ BIUDŽETO**

**PATVIRTINIMO**

2025 m. vasario 13 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 12 punktu, Lietuvos Respublikos biudžeto sandaros įstatymo 16 straipsnio 1 dalimi, Lietuvos Respublikos 2025–2027 metų biudžeto patvirtinimo įstatymu, Plungės rajono savivaldybės taryba nusprendžia:

1. Patvirtinti:

1.1. Plungės rajono savivaldybės 2025 metų biudžeto pajamas – 78 668,232tūkst. eurų ir 2024 metais nepanaudotų biudžeto lėšų likutį – 3 292,500 tūkst. eurų (1 priedas);

1.2. Biudžetinių įstaigų pajamų už prekes, teikiamas paslaugas ir turto nuomą įmokas į Savivaldybės biudžetą – 2 457,700 tūkst. eurų (2 priedas);

1.3. Plungės rajono savivaldybės 2025 metų skolintas lėšas – 3 147,000 tūkst. eurų;

1.4. Plungės rajono savivaldybės 2025 metų biudžeto asignavimus – 83 940,632 tūkst. eurų ir 1 167,100 tūkst. eurų – paskoloms grąžinti; iš jų:

1.4.1. 43 091,900 tūkst. eurų – savarankiškosioms savivaldybės funkcijoms vykdyti ir 1 167,100 tūkst. eurų – paskoloms grąžinti (3 priedas);

1.4.2. 5 700,876 tūkst. eurų – valstybinėms (valstybės perduotoms savivaldybėms) funkcijoms vykdyti (4 priedas);

1.4.3. 19 119,300tūkst. eurų – ugdymo reikmėms finansuoti (5 priedas);

1.4.4. 10 278,356 tūkst. eurų – kitoms dotacijoms (6 priedas);

1.4.5. 2 457,700 tūkst. eurų – biudžetinių įstaigų pajamų už prekes, teikiamas paslaugas ir turto nuomą (7 priedas);

1.4.6. 2024 metais nepanaudotų biudžeto lėšų paskirstymą: asignavimai – 3 292,500 tūkst. eurų (8 priedas);

1.5. Plungės rajono savivaldybės 2025 metų biudžeto asignavimų paskirstymą pagal 2025–2027 metų strateginio veiklos plano programas (9 priedas).

2. Patvirtinti Plungės rajono savivaldybės biudžeto rodiklius 2026 ir 2027 biudžetiniams metams:

2.1. bendra 2026 biudžetinių metų planuojama pajamų suma – 91 352,200 tūkst. eurų; bendra 2026 biudžetinių metų planuojama asignavimų suma – 92 901,000 tūkst. eurų;

2.2. bendra 2027 biudžetinių metų planuojama pajamų suma – 98 521,100 tūkst. eurų; bendra 2027 biudžetinių metų planuojama asignavimų suma – 99 966,400 tūkst. eurų.

3. Nustatyti planuojamą metinę įsiskolinimų (mokėtinų sumų, išskyrus sumas paskoloms grąžinti) pokyčio sumą 2025 metų gruodžio 31 dienai – 0,0 eurų.

4. Leisti Savivaldybės administracijos Finansų ir biudžeto skyriui Savivaldybės biudžeto sąskaitoje esančias laikinai laisvas biudžeto lėšas naudoti apmokėti už įvykdytus darbus, kurie bus finansuojami iš specialių tikslinių dotacijų lėšų, po mokėjimo paraiškų pateikimo, kol bus gautos tikslinės lėšos.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Finansų ir biudžeto skyriaus vedėja Daiva Mažeikienė

Vietos ūkio skyriaus vedėja Odeta Petkuvienė

Strateginio planavimo ir investicijų skyriaus vedėja Žaneta Vaitkuvienė

Strateginio planavimo ir investicijų skyriaus vedėjo pavaduotoja Ingrida Stanienė

Finansų ir biudžeto skyriaus vyr. specialistė Regina Žilinskienė

Finansų ir biudžeto skyriaus vyr. specialistė Jovita Griguolienė

Buhalterinės apskaitos skyriaus vedėja Genovaitė Pečkauskienė

Socialinės paramos skyriaus vedėja Jolanta Puidokienė

Švietimo ir sporto skyriaus vedėjas Gintautas Rimeikis

Kultūros, turizmo ir viešųjų ryšių skyriaus vedėja Vida Saukalienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Finansų ir biudžeto skyriaus specialistai

# FINANSŲ IR BIUDŽETO SKYRIUS

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS 2025–2027 METŲ BIUDŽETO PATVIRTINIMO“**

2025 m. sausio 28 d.

Plungė

**1. Parengto sprendimo projekto tikslai, uždaviniai.**

Vadovaujantis Lietuvos Respublikos biudžeto sandaros įstatymu ir Lietuvos Respublikos 2025–2027 metų biudžeto patvirtinimo įstatymu Nr. XV-89, būtina patvirtinti 2025–2027 metų Savivaldybės biudžetą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 15 straipsnio 2 dalies 12 punktu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2025–2027 metų biudžeto patvirtinimo įstatymu.

**3. Kodėl būtina priimti sprendimą, kokių pozityvių rezultatų laukiama.**

Lietuvos Respublikos biudžeto sandaros įstatymo 26 straipsnio 5 dalyje nurodyta, kad Savivaldybių tarybos turi patvirtinti biudžetus per du mėnesius nuo valstybės biudžeto patvirtinimo.

**4. Lėšų poreikis ir finansavimo šaltiniai.**

Patvirtintas Plungės rajono savivaldybės 2025–2027 metų biudžetas.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Plungės rajono savivaldybės biudžeto apimtis: 2025 m. pajamos – 78 668,232 tūkst. eurų, 3 147 tūkst. eurų skolintų lėšų planuojama prisidėti prie vykdomų investicijų projektų finansavimo ir panaudoti 2024 metais nepanaudotų biudžeto lėšų likutį – 3 292,5 tūkst. eurų. Bendra 2026 biudžetinių metų planuojama pajamų suma – 91 352,200 tūkst. eurų ir bendra 2026 biudžetinių metų planuojama asignavimų suma – 92 901,000 tūkst. eurų. Bendra 2027 biudžetinių metų planuojama pajamų suma – 98 521,100 tūkst. eurų ir bendra 2027 biudžetinių metų planuojama asignavimų suma – 99 966,400 tūkst. eurų.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Finansų ir biudžeto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Sprendimas skelbiamas Plungės rajono savivaldybės interneto svetainėje.

**11. Kita svarbi informacija**

Plungės rajono savivaldybės 2025–2027 metų biudžeto projektas parengtas vadovaujantis Lietuvos Respublikos biudžeto sandaros įstatymu, Lietuvos Respublikos fiskalinės sutarties įgyvendinimo konstituciniu įstatymu, Lietuvos Respublikos 2025–2027 metų biudžeto patvirtinimo įstatymu, valstybės institucijų ir įstaigų teisės aktais apie 2025–2027 m. Savivaldybei patvirtintas valstybės biudžeto specialiųjų tikslinių dotacijų ir kitų dotacijų sumas, Plungės rajono savivaldybės 2025–2027 metų strateginio veiklos plano projektu, Plungės rajono savivaldybės mero patvirtintose biudžeto lėšų skaičiavimo tvarkose nustatytais normatyvais bei atsižvelgiant į Savivaldybės asignavimų valdytojų vadovų pateiktus sąmatų projektus ir biudžetinių įstaigų pajamų už teikiamas paslaugas prognozes.

Vadovaujantis Biudžeto sandaros įstatymu 2025 metų Savivaldybės biudžetas tvirtinamas:

* bendra pajamų suma ir jo paskirstymas pagal pajamų rūšis;
* bendra asignavimų suma ir jų paskirstymas Savivaldybės administracijai ir (ar) Savivaldybės administracijos struktūriniams padaliniams ar Savivaldybės biudžetinėms įstaigoms programoms vykdyti.

2026 ir 2027 metų Savivaldybės biudžetas tvirtinamas bendra planuojamų pajamų ir planuojamų asignavimų suma.

**PAJAMOS**

2025 metais Plungės rajono savivaldybės biudžeto pajamos 78 668,232 – tūkst. eurų (sprendimo projekto 1 priedas).

1 diagrama. 2025 m. biudžeto pajamų struktūra, proc.

Pajamų struktūroje didžiausią dalį – 47,8 proc. (37,625 mln. eurų) – sudaro GPM ir dotacijos – 44,6 proc. (35,098 mln. eurų). Kiti mokesčiai ir kitos pajamos – 4,4 proc. (3,487 mln. eurų), įstaigų pajamos – 3,2 proc. (2,458 mln. eurų).

2025 metų biudžeto pajamos, palyginti su 2024 m. metų pradžios biudžeto pajamomis, yra 15,5 mln. eurų, arba 24,5 proc. didesnės.

Plungės rajono savivaldybės 2025 metams biudžeto planuojamos pajamos savarankiškosioms funkcijoms finansuoti – 4 1112 tūkst. eurų, palyginti su 2024 metų pradžios planu, didėja 5,1 mln. eurų, arba 14,3 proc., o palyginant su 2024 metų pabaiga – 3,8 mln. eurų, arba 10,2 proc.

2025 metų Savivaldybės biudžeto pajamos pagal pajamų rūšis, jų palyginimas su 2024 m. pateiktas pridedamoje 8 lentelėje.

Pagrindinis rodiklis, lemiantis savivaldybių biudžetų pajamų apimtį, yra įstatymu tvirtinama GPM dalis (procentais), tenkanti savivaldybių biudžetams. 2025 metams savivaldybių biudžetams patvirtinta 50,64 proc. GPM įplaukų nuo visų GPM įplaukų į konsoliduotus valstybės ir savivaldybių biudžetus (2024 m. patvirtinta 51,62 proc.): pastovioji dalis – 43,62 procento, (2024 m. patvirtinta – 44,08 proc.) ir kintamoji dalis – 7,02 procento (2024 m. patvirtinta – 7,54 proc.).

2025 m. kintamosios GPM dalies didėjimas yra susijęs su Savivaldybės išlaidų pokyčiu dėl Seimo ir Vyriausybės priimtų sprendimų. Jiems kompensuoti Plungės rajono savivaldybei numatyta 5 476 tūkst. eurų:

minimaliajai mėnesinei algai padidinti – 562,0 tūkst. eurų;

kultūros darbuotojams darbo užmokesčiui padidinti – 49,0 tūkst. eurų;

2018–2024 metų sumos kintamajai gyventojų pajamų mokesčio daliai apskaičiuoti – 4 865 tūkst. eurų.

Lietuvos Respublikos 2025–2027 metų biudžeto patvirtinimo įstatymo 5 priedu 2025 metams patvirtintos prognozuojamos pajamos iš gyventojų pajamų mokesčio be įplaukų iš fiksuoto pajamų mokesčio už veiklas, kuriomis verčiamasi, turint verslo liudijimą – 37 545,0 tūkst. eurų. Pajamas iš žemės, nekilnojamojo turto, paveldimo turto, žemės nuomos mokesčių, pajamos iš baudų, konfiskuoto turto ir kitų netesybų, valstybės rinkliavų Savivaldybė prognozuoja pati, o neįvykdžius planų, Savivaldybei nekompensuojamos negautos pajamos iš minėtų mokesčių.

Specialiosios tikslinės dotacijos iš valstybės biudžeto planuojamos atsižvelgiant į turimą informaciją iš ministerijų, kuruojančių atitinkamas valstybines (valstybės perduotas savivaldybei) funkcijas, bei ugdymo reikmėms skirtą dotaciją ir kitas tikslines lėšas. ES lėšos – 5 506,8 tūkst. eurų – pagal vykdomų (planuojamų) projektų finansavimo sutartis, teikiamas paraiškas.

Biudžetinių įstaigų įmokos planuojamos pagal įstaigų pateiktus duomenis apie pajamas, gaunamas už teikiamas paslaugas, įmokas už išlaikymą švietimo, socialinės apsaugos ir kitose įstaigose, patalpų nuomą – 2 457,7 tūkst. eurų (sprendimo projekto 2 priedas).

2024 m. lėšų likučiai – 3 292,5 tūkst. eurų: 203,2 tūkst. eurų – už parduotą žemę; 165,2 tūkst. eurų – už parduotą socialinį būstą; 193,5 tūkst. eurų – Savivaldybės infrastruktūros plėtros įmokų; 288,3 tūkst. eurų – ES lėšų; 14,9 tūkst. eurų – Aplinkos apsaugos rėmimo programos lėšų; 68,7 tūkst. eurų – įstaigų pajamų; 2 358,700 tūkst. eurų – perskirstyti savarankiškosioms funkcijoms vykdyti. 2024 m. likučiai palyginti su 2023 metų likučiais, mažesni 1 110,2 tūkst. eurų, arba 25,2 proc.

2025 metais planuojama pasiskolinti 3 147,0 tūkst. eurų prisidėti prie vykdomų investicijų projektų finansavimo (pridedama 1 lentelė). Iš jų 947 tūkst. eurų asignavimams, skirtiems ES ir kt. tarptautinei finansinei paramai bendrai finansuoti, įskaitant tinkamą finansuoti išlaidų daliai tenkantį pridėtinės vertės mokestį, išskyrus iš valstybės biudžeto gautus asignavimus, skirtus ES ir kitai tarptautinei finansinei paramai bendrai finansuoti. Palyginti su 2024 metų pradžioje planuota pasiskolinti suma, mažiau 568,6 tūkst. eurų, arba 15 proc.

**IŠLAIDOS**

2025 metų išlaidos – 85 107,732 tūkst. eurų, iš jų: skolintų lėšų suma numatoma 3 147 tūkst. eurų, 2024 metų nepanaudotų lėšų likutis – 3 292,5 tūkst. eurų.

Iš 85 107,732 tūkst. eurų išlaidų – 1 167,1 tūkst. eurų yra numatyta paskoloms pagal sudarytas sutartis grąžinti.

2 diagrama. 2025 m. biudžeto išlaidų struktūra, proc.

2025 metų biudžeto išlaidos, palyginti su 2024 m. metų pradžios biudžeto išlaidų planu, yra 13,8 mln. eurų, arba 19,4 proc. didesnės.

2025 metų biudžeto projekte lėšų darbo užmokesčiui ir socialinio draudimo įnašams apskaičiuota 46 mln. eurų, tai sudaro 54,1 proc. biudžeto išlaidų. 2025 m. išlaidos darbo užmokesčiui pagal asignavimų valdytojus ir lėšų šaltinius pateiktos 11 lentelėje. Palyginti su 2024 metų pradžioje patvirtintu planu, didėja 6,2 mln. eurų, arba 15,5 proc. Palyginus su 2024 metų pabaiga, didėja 4,9 mln. eurų, arba 11,9 proc.

**Sprendimo 3 priedas**

Savarankiškosioms savivaldybės funkcijoms vykdyti 2025 m. Savivaldybės biudžeto projekte numatyta 44 259 tūkst. eurų, arba 52 % biudžeto išlaidų; iš jų – 4 093 tūkst. eurų prisidėti prie investicijų projektų finansavimo (pridedama 1 lentelė).

Išlaidos savarankiškosioms funkcijoms vykdyti, palyginti su 2024 metų pradžioje patvirtintu planu, didėja 4 579,4 tūkst. eurų, arba 11,5 proc.

2025 m. priemonių finansavimo detalizavimas ir papildomai skirtos lėšos:

**001 programoje**

Priemonėje „Žemaitijos kadetų gimnazijos veikla“ – 85,0 tūkst. eurų – Kulių ir Žemaičių Kalvarijos gimnazijų skyrių valgyklų įrangai; 5,0 tūkst. eurų mokomiesiems dronams ir jų komponentams įsigyti.

Priemonėje „Liepijų mokyklos veikla“ – 50 tūkst. eurų – valgyklos įrengimui;

Priemonėje „Lopšelio-darželio „Pasaka“ veikla“ – 2,3 tūkst. eurų – „MyLObster“ programos funkcionalumui, susijusiam su mitybos išlaidų apskaita.

Priemonėje „Sporto ir rekreacijos centro veikla“: 10,0 tūkst. eurų – vandens sporto šventei organizuoti, 15,0 tūkst. eurų – 3x3 komandai finansuoti, 20,0 tūkst. eurų Regionų krepšinio „B“ lygmens varžyboms.

Priemonėje „Jaunimo veiklos programos įgyvendinimas“ – 35 tūkst. eurų, iš jų 15,0 tūkst. eurų numatyta jaunimo vasaros užimtumo ir integracijos į darbo rinką programai vykdyti.

Priemonėje „Ugdymo kokybės užtikrinimas“ – 50 tūkst. eurų IKT įrangai pirkti.

64,8 tūkst. eurų numatyta specialistų kelionės išlaidoms kompensuoti pagal Savivaldybės tarybos patvirtintą tvarką:

Priemonėje „Babrungo“ progimnazijos veikla“ – 1,1 tūkst. eurų;

Priemonėje „Akademiko Adolfo Jucio progimnazijos veikla“ – 2,0 tūkst. eurų;

Priemonėje „Žemaitijos kadetų gimnazija“ – 18,5 tūkst. eurų;

Priemonėje „Liepijų mokyklos veikla“ – 3,9 tūkst. eurų;

Priemonėje „Paslaugų ir švietimo pagalbos centro veikla“ – 2,0 tūkst. eurų;

Priemonėje „Senamiesčio mokyklos veikla“ – 1,2 tūkst. eurų;

Priemonėje „Ryto“ pagrindinės mokyklos veikla“ – 1,8 tūkst. eurų;

Priemonėje „Specialiojo ugdymo centro veikla“ – 4,4 tūkst. eurų;

Priemonėje „Lopšelio-darželio „Raudonkepuraitė“ veikla“ – 0,6 tūkst. eurų;

Priemonėje „Saulės“ gimnazijos veikla“ – 6,0 tūkst. eurų;

Priemonėje „M. Oginskio meno mokyklos veikla“ – 10,0 tūkst. eurų;

Priemonėje „Platelių meno mokyklos veikla“ – 11,0 tūkst. eurų;

Priemonėje „Socialinių paslaugų centras“ – 1,2 tūkst. eurų;

Priemonėje „Plungės futbolas“ programos įgyvendinimas“ – 1,1 tūkst. eurų.

26,7 tūkst. eurų numatyta Dalyvaujamojo biudžeto mokyklose įgyvendinimui pagal Savivaldybės tarybos patvirtintą tvarką. 1 mokiniui 7 eurai:

Priemonėje „Žemaitijos kadetų gimnazijos veikla“ – 3,8 tūkst. eurų;

Priemonėje „Babrungo“ progimnazijos veikla“ – 1,1 tūkst. eurų;

Priemonėje „Akademiko Adolfo Jucio progimnazijos veikla“ – 3,1 tūkst. eurų;

Priemonėje „Liepijų mokyklos veikla“ – 1,4 tūkst. eurų;

Priemonėje „Senamiesčio mokyklos veikla“ – 5,8 tūkst. eurų;

Priemonėje „Ryto“ pagrindinės mokyklos veikla“ – 6,1 tūkst. eurų;

Priemonėje „Specialiojo ugdymo centro veikla“ – 0,6 tūkst. eurų;

Priemonėje „Saulės“ gimnazijos veikla“ – 4,8 tūkst. eurų.

150,2 tūkst. eurų numatyta geltoniesiems autobusams išlaikyti (be vairuotojų etatų):

Priemonėje „Žemaitijos kadetų gimnazijos veikla“ – 61,9 tūkst. eurų;

Priemonėje „Babrungo“ progimnazijos veikla“ –14,7 tūkst. eurų;

Priemonėje „Liepijų mokyklos veikla“ – 32,2 tūkst. eurų;

Priemonėje „Senamiesčio mokyklos veikla“ – 9,2 tūkst. eurų;

Priemonėje „Ryto“ pagrindinės mokyklos veikla“ – 6,8 tūkst. eurų;

Priemonėje „Specialiojo ugdymo centro veikla“ – 10,6 tūkst. eurų;

Priemonėje „Saulės“ gimnazijos veikla“ – 7,6 tūkst. eurų;

Priemonėje „Lopšelio-darželio „Nykštukas“ veikla“ – 7,2 tūkst. eurų.

Pridedamoje 10 lentelėje nurodytos asignavimų valdytojams numatytos lėšos planuojamam turtui įsigyti ar darbams atlikti.

**002 programoje**

2025 m. planuojama prisidėti prie vykdomų investicijų projektų 4 093 tūkst. eurų: 946 tūkst. eurų iš savarankiškųjų funkcijų lėšų ir 3 147 tūkst. eurų skolintų lėšų (pridedama 1 lentelė).

2025 metų biudžeto projekte (skolintose lėšose) numatyta 947 tūkst. eurų asignavimų, skirtų ES ir kt. tarptautinei finansinei paramai bendrai finansuoti, įskaitant tinkamą finansuoti išlaidų daliai tenkantį pridėtinės vertės mokestį, išskyrus iš valstybės biudžeto gautus asignavimus, skirtus ES ir kitai tarptautinei finansinei paramai bendrai finansuoti (pridedama 1 lentelė).

Priemonei „Projektinės veiklos organizavimas“ numatyta 60 tūkst. eurų (pridedama 2 lentelė).

Priemonei „Bendruomeninių organizacijų veiklos rėmimas“ numatyta 46,5 tūkst. eurų (pridedama 2 lentelė).

Priemonei „Bendruomeninės veiklos savivaldybėje stiprinimas“ numatyta 72,7 tūkst. eurų (pridedama 2 lentelė).

**003 programoje**

Priemonei „Architektūros ir teritorijų planavimo proceso organizavimas“ ir „Savivaldybės infrastruktūros objektų pagerinimo ir plėtros projektinės dokumentacijos rengimas“ numatyta 150 tūkst. eurų (pridedama 3 lentelė).

**004 programoje**

Priemonėje „Socialinėms pašalpoms ir kompensacijoms skaičiuoti ir mokėti“ numatyta 2675,1 tūkst. eurų (pridedama 4 lentelė).

„Savivaldybės teikiamos paramos organizavimas“ numatyta 1014,0 tūkst. eurų (pridedama 4 lentelė).

Priemonėje „NVO projektų teikiant socialines paslaugas bendruomenėje finansavimas“ numatyta 36,7 tūkst. eurų (pridedama 4 lentelė).

Priemonėje „Socialinės reabilitacijos paslaugų asmenims su negalia bendruomenėje organizavimas“ numatyta 51,4 tūkst. eurų (pridedama 4 lentelė).

Priemonėje „Akredituotos vaikų dienos socialinės priežiūros organizavimas“ numatyta 187,5 tūkst. eurų (pridedama 4 lentelė).

Priemonėje „Bendruomenės centro programos įgyvendinimas“ numatyta 166,1 tūkst. eurų (pridedama 4 lentelė). Už grupinių gyvenimo namų gyventojus savivaldybės (tarp jų ir Plungės rajono savivaldybė) atsiskaitys pagal Savivaldybės tarybos patvirtintą kainą. Dienos užimtumo ir socialinių dirbtuvių veikla 50 proc. finansuojama ESF lėšomis.

Priemonėje „Ligoninės programos įgyvendinimas“ numatyta 665 tūkst. eurų: 600 tūkst. eurų projektui „Gydymo paskirties pastato, esančio J. Tumo-Vaižganto g. 89, Plungėje, rekonstravimas“, 60 tūkst. eurų – kelionės išlaidoms kompensuoti, 5 tūkst. eurų – studijų kainai apmokėti.

Priemonėje „„Plungės autobusų parkas“ veiklos gerinimas“ – 735,0 tūkst. – vykdant 2024 m. Savivaldybės tarybos sprendimą Nr. T1-112 „Dėl Savivaldybės finansinio turto investavimo ir UAB „Plungės autobusų parkas“ įstatinio kapitalo padidinimo“.

Pridedamoje 10 lentelėje nurodytos asignavimų valdytojams numatytos lėšos planuojamam turtui įsigyti ar darbams atlikti.

**006 programoje**

Priemonei „Kultūros projektų rėmimas“ numatyta 41,2 tūkst. eurų ir 79,6 tūkst. eurų kultūros įstaigų kultūrinei veiklai vykdyti, valstybinėms šventėms organizuoti, šios lėšos numatytos įstaigų asignavimuose: Žlibinų KC – 14,8 tūkst. eurų, Kulių KC – 16.0 tūkst. eurų, Šateikių KC – 8,8 tūkst. eurų, Žemaičių Kalvarijos KC – 18 tūkst. eurų, Plungės rajono savivaldybės KC – 12,0 tūkst. eurų, viešajai bibliotekai – 9,2 tūkst. eurų, Žemaičių dailės muziejui – 0,8 tūkst. eurų.

Priemonėje „Viešosios bibliotekos veikla“ – 10,0 tūkst. eurų – laikraščiui „Žemaičių saulutė“.

Priemonėje „Žemaičių dailės muziejaus veikla“ – 65,1 tūkst. eurų:

14,7 tūkst. eurų – išeitinei kompensacijai, 30,4 tūkst. eurų – gaisrinės saugos darbai ir projekto pridavimas Infostatybai, 20,0 tūkst. eurų – Litvakų atminties sodui.

Priemonėje „Strateginių Plungės rajono renginių organizavimas“ 80 tūkst. eurų: 40 tūkst. eurų – M. Oginskio festivalio organizavimui, 40 tūkst. eurų – kitų strateginių renginių organizavimui (pridedama 5 lentelė).

Priemonei „Kultūros vertybių apsaugos organizavimas“ numatyta 70,0 tūkst. eurų (pridedama 5 lentelė).

Pridedamoje 10 lentelėje nurodytos asignavimų valdytojams numatytos lėšos planuojamam turtui įsigyti ar darbams atlikti.

**007 programoje**

Priemonėje „Paslaugų ir švietimo pagalbos centro veikla“ – 7,4 tūkst. išeitinei kompensacijai.

Priemonėje „Priešgaisrinei saugai“ – 6,0 tūkst. – valčiai įsigyti.

Priemonėje „Seniūnijų veikla“ – 72,2 tūkst. eurų: 19,4 tūkst. eurų Paukštakių seniūnijai, 7,7 tūkst. eurų, Platelių seniūnijai, 32 tūkst. eurų Stalgėnų seniūnijai, 0,5 tūkst. eurų Šateikių seniūnijai, 3,3 tūkst. eurų Žemaičių Kalvarijos seniūnijai ir 9,3 tūkst. eurų Žlibinų seniūnijai, vykdant Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Savivaldybės tarybos 2021 m. sausio 28 d. sprendimu Nr. T1-14 (ir jį keitusiu 2021 m. rugsėjo 29 d. sprendimu Nr. T1-233), 121 punktą: „121. Lėšos, gautos pardavus Savivaldybės nekilnojamąjį turtą, pervedamos į Savivaldybės biudžetą ir naudojamos: 50 proc. – seniūnijos, kurioje buvo parduotas turtas, Strateginiame veiklos plane numatytoms priemonėms įgyvendinti, ir 50 proc. – kitoms Savivaldybės biudžeto reikmėms.“

Priemonėje „Seniūnijų veikla“ – 51,8 tūkst. eurų numatyta vykdant susitarimą grąžinti kiekvienai seniūnijai 2024 m. surinktas vietinės rinkliavos sumas.

Priemonėje „Seniūnijų veikla“ – 42,6 tūkst. eurų numatyta seniūnaičių išlaidoms, susijusioms su jų veikla (pridedama 6 lentelė).

Priemonėje „Seniūnijų veikla“ – 80 tūkst. eurų Plungės miesto seniūnijai numatyta vadovaujantis Kaimo reikalų komiteto 2024 m. birželio 17 d. posėdžio priimtu protokoliniu sprendimu – padidinus mokesčius, planuojamas gauti pajamas (160 tūkst. eurų) paskirstyti lygiomis dalimis miesto ir kaimo keliams tvarkyti ir prižiūrėti.

Priemonėje „Seniūnijų veikla“ – 10,0 tūkst. eurų numatyta Plungės miesto seniūnijai Plungės miesto ir rajono žaidimų aikštelių centralizuotai patikrai ir priežiūrai.

Priemonėje „Seniūnijų veikla“ – 180 tūkst. eurų numatyta viešųjų erdvių tvarkymui. Dalis šių lėšų –148,0 tūkst., iš jų: 144,8 tūkst. eurų darbo užmokesčiui, seniūnų prašymu perkelta į priemonę „Savivaldybės administracijos veikla“ viešiesiems darbams atlikti priimtų darbuotojų darbo užmokesčiui ir socialinio draudimo įnašams mokėti.

Priemonėje „Seniūnijų veikla“ – 10 tūkst. eurų Žemaičių Kalvarijos atlaidų išlaidoms.

Pridedamoje 10 lentelėje nurodytos asignavimų valdytojams numatytos lėšos planuojamam turtui įsigyti ar darbams atlikti.

**008 programoje**

Priemonei „Savivaldybės infrastruktūros objektų planavimas, remontas ir priežiūra“ numatyta 960 tūkst. eurų (pridedama 7 lentelė).

Priemonei „Savivaldybės infrastruktūros objektų plėtra“ numatyta 588 tūkst. eurų (pridedama 7 lentelė).

Priemonei „Savivaldybės vietinės reikšmės kelių (gatvių) bei eismo saugumo priemonių plėtra, prisidedant prie darnaus judumo“ numatyta 48,0 tūkst. eurų (pridedama 7 lentelė).

Priemonei „Savivaldybės vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti“ kaimiškosioms seniūnijoms numatyta 220 tūkst. eurų, įvertinus Kaimo reikalų komiteto 2024 m. birželio 17 d. posėdžio priimtu protokoliniu sprendimu – padidinus mokesčius, planuojamas gauti pajamas (160 tūkst. eurų) paskirstyti lygiomis dalimis miesto ir kaimo keliams tvarkyti ir prižiūrėti.

**Sprendimo 4 priedas**

Valstybinėms funkcijoms vykdyti Savivaldybei skirtos tikslinės dotacijos – 5 700,876 tūkst. eurų, arba 6,7 % visų biudžeto išlaidų. Palyginti su 2024 metų patikslintu planu, dotacijos padidėjo 647,027 tūkst. eurų. 2025 m. ir 2024 m. išlaidų valstybinėms funkcijoms palyginimas pateiktas pridedamoje 9 lentelėje.

Savivaldybė 2025 m. vykdys 23 funkcijas.

**Sprendimo 5 priedas**

Ugdymo reikmėms finansuoti numatyta 19 119,3 tūkst. eurų, arba 22,4 % visų biudžeto išlaidų, ir yra 3 226,1 tūkst. eurų daugiau nei buvo patvirtinta 2024 metų pradžioje, arba 2 162,7 tūkst. eurų daugiau negu buvo gauta 2024 metais.

**Sprendimo 6 priedas**

Kitos dotacijos – 10 278,356 tūkst. eurų, arba 12,1 procentų visų biudžeto išlaidų, ir yra 5 883,2 tūkst. eurų daugiau nei buvo patvirtinta 2024 metų pradžioje.

Asignavimai numatyti pagal valstybės institucijų ir įstaigų teisės aktais Plungės rajono savivaldybei patvirtintas valstybės biudžeto specialiųjų tikslinių dotacijų ir kitų dotacijų sumas.

Prognozuojama, kad Savivaldybei bus skirta 95 tūkst. eurų dotacijų išmokoms, kompensacijoms, išlaikymui apmokėti ir kt. išlaidoms užsieniečiams, pasitraukusiems iš Ukrainos dėl Rusijos Federacijos karinės agresijos, asignavimai numatyti priemonėje „Socialinės paramos organizavimas užsieniečių integracijai“.

5 506,8 tūkst. eurų ES lėšų numatyta 002 programos priemonėms (pridedama 1 lentelė).

Dar nėra visos informacijos apie ministerijų patvirtintas lėšas Plungės rajono savivaldybės investicijų projektams vykdyti. Savivaldybės biudžetas bus tikslinamas per metus, kai ministerijos paskirstys lėšas savivaldybių projektams finansuoti.

Prognozuojama, kad bus gauta 2 400 tūkst. eurų dotacija Savivaldybės vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti, biudžetas bus tikslinamas per metus.

**Sprendimo 7 priedas**

Savivaldybės biudžetinių įstaigų planuojamų gauti pajamų paskirstymas. Iš viso – 2 457,7 tūkst. eurų, arba 2,9 % biudžeto išlaidų.

**Sprendimo 8 priedas**

Šiame priede nurodyta, kaip paskirstomi 2024 metais nepanaudotų biudžeto lėšų likučiai. Iš viso – 3 292,5 tūkst. eurų, arba 3,9 % biudžeto išlaidų.

**Sprendimo 9 priedas**

Išlaidų paskirstymas pagal programas.

2025 m. biudžeto projektas parengtas pagal asignavimų valdytojus ir pagal programas, numatytas Plungės rajono savivaldybės 2025–2027 m. strateginiame veiklos plane.

**12.** **Numatomo teisinio reguliavimo poveikio vertinimas \***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Taip* |  |
| *Finansams* | *Taip* |  |
| *Socialinei aplinkai* | *Taip* |  |
| *Viešajam administravimui* | *Taip* |  |
| *Teisinei sistemai* | *Taip* |  |
| *Kriminogeninei situacijai* | *Taip* |  |
| *Aplinkai* | *Taip* |  |
| *Administracinei naštai* | *Taip* |  |
| *Regiono plėtrai* | *Taip* |  |
| *Kitoms sritims, asmenims ar jų grupėms* | *Taip* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjai

Finansų ir biudžeto skyriaus darbuotojai